Ερμελίντα (όνομα)

Ερμελίντα είναι ένα γυναικείο κύριο όνομα (βαφτιστικό όνομα).

Ετυμολογία του ονόματος
Σύμφωνα με τον Εμίντιο Ντε Φελίτσε, το όνομα είναι γερμανικής αρχής, αποτελούμενο από δύο στοιχεία, από το *ermin- ή *irmin- «μεγάλος, ισχυρός» (επίθετο του θεού ουρανού Tiwaz της σκανδιναβικής μυθολογίας), και από το *linta- «(ξύλο από) φιλύρα» αλλά και «ασπίδα από ξύλο φιλύρας», και είχε αρχικά τη σημασία «ισχυρός με την ασπίδα» ή «ασπίδα του ισχυρού». (Από το *linta- και το Linden, που είναι γνωστό από τη λεωφόρο του Βερολίνου Unter den Linden, Υπό τας Φιλύρας.)

Ονομαστική εορτή
Στις 29 Οκτωβρίου, που εορτάζεται από την Καθολική Εκκλησία η μνήμη της αγίας Ερμελίντας, παρθένου της Βραβάντης  (6ος αι.) (Sant’ Ermelinda, Ermelinda of Meldaert).<ref>«Saint Ermelinda of Meldaert», Catholic Saints</ref>
Διάδοση του ονόματος
Ιδιαίτερο σπάνιο όνομα στον ελληνικό χώρο. Σε μια προσπάθεια στατιστικής αποτίμησης της συχνότητας των ελληνικών ονομάτων, το όνομα Ερμελίντα είναι από αυτά που εμφανίζονται 1 φορά. Στις άλλες χώρες, πιο διαδεδομένο είναι στην Αλβανία, πράγμα που εξηγεί τη συχνότητά του στην Ελλάδα από πρόσωπα αλβανικής καταγωγής, και ακολουθούν κατά σειρά η Πορτογαλία, η Ιταλία και η Ισπανία. Στην Ιταλία το όνομα, αν και εμφανίζεται ήδη από τον 8ο αιώνα εκλατινισμένο ως Hermelinda, στη διάδοσή του τον ρομαντικό 19ο αιώνα συνέβαλε, κατά τον Εμίντιο Ντε Φελίτσε, το μυθιστόρημα Marco Visconti του Τομάζο Γκρόσι (Tommaso Grossi). Επομένως, μπορεί να καταταχθεί στα «Ονόματα από τη λογοτεχνία».

Το όνομα σε άλλες γλώσσες
 αλβανικά: Ermelinda γερμανικά: Ermelind, Ermelinda ισπανικά: Ermelinda· καταλανικά: Ermelinda, Hermelinda· Γαλικία: Ermelinda ιταλικά: Ermelinda, Armelinda, υποκοριστικά: Melinda (Μελίντα) Linda (Λίντα)· αντρικό Ermelindo, Armelindo, υποκοριστικό: Melindo Σουηδικά, Νορβηγικά, Δανέζικα, Φινλανδικά: Ermelinda, Ermelind, ErmelindeΠρόσωπα
 με το όνομα Ερμελίντα
 Ερμελίντα της Λομβαρδίας (Ermelinda, ή Hermelinda ή Eormenlind — 7ος αι.), βασίλισσα των Λομβαρδών, και της Ιταλίας ως συζύγου του βασιλιά των Λομβαρδών στην Ιταλία Κουνιπέρτου. Σύμφωνα με την Historia Langobardorum του Παύλου Διακόνου, η Ερμελίντα της Λομβαρδίας ήταν αγγλοσαξωνικής καταγωγής
 Ερμελίντα Μέξι, υπουργός Ευρωπαϊκής Ολοκλήρωσης της Αλβανίας
 Ερμελίντα Μ. Σινάνη, συγγραφέας

Το όνομα στις τέχνες
 Ερμελίντα, κύριος χαρακτήρας στο μυθιστόρημα Marco Visconti του Τομάζο Γκρόσι (Tommaso Grossi)
 Ερμελίντα, στην Αναφορά στον Γκρέκο, η πιστή υπηρέτρια της κοντέσας Ερικέτας κατά την επίσκεψη του Νίκου Καζαντζάκη στην «πιο άγια πολιτεία της Ιταλίας, στην Ασίζη»
 Ερμελίντα, ελάσσων χαρακτήρας στο μυθιστόρημα Ο ταλαντούχος κύριος Ρίπλεϊ, Λιβάνης, 2000, ή Ο ταλαντούχος κύριος Ρίπλεϋ, Άγρα, 2009, (The Talented Mr. Ripley, 1955) της Πατρίσιας Χάισμιθ
 Ερμελίντα'', σύνθεση για πιάνο του Θιακού συνθέτη Διονυσίου Ροδοθεάτου (1849–1892)

Παραπομπές

Γυναικεία ελληνικά ονόματα
Νεότερα ονόματα
Ονόματα γερμανικής προέλευσης
Γερμανικά ονόματα
Σκανδιναβικά ονόματα
Ιταλικά ονόματα
Αλβανικά ονόματα
Ονόματα από τη λογοτεχνία
Ονόματα ιταλικής προέλευσης